**Kimberly Noel Kardashian** (s. 21. lokakuuta 1980 Los Angeles, Kalifornia) on yhdysvaltalainen tositelevisioesiintyjä, seurapiirihenkilö ja yrittäjä.

Hän tuli tunnetuksi perheensä tositelevisiosarjasta *Kardashianit* vuonna 2007. Hän esiintyi sarjassa 20 kauden ajan vuosina 2007-2021 Sarjan menestys johti useisiin spin-off-sarjoihin, kuten *Kourtney and Kim Take New York* ja *Kourtney and Khloé Take Miami*. Kardashian Ohjelman perumisen jälkeen Kardashian on perheineen esiintynyt Hulun tuottamassa *The Kardashians* sarjassa vuodesta 2022 lähtien.

Viime vuosina hän on kasvattanut vaikutusvaltaansa verkossa ja sosiaalisessa mediassa. Hänellä on satoja miljoonia seuraajia Twitterissä ja Instagramissa. Hän on julkaissut useita tuotteita oman nimensä alla, kuten menestyksekkään mobiilipelin *Kim Kardashian: Hollywood* sekä vaatteita, kauneustuotteita ja kirjoja. Kardashian meni naimisiin rap-artisti Kanye Westin kanssa vuonna 2014. Heillä on neljä lasta.

*Time*-lehti listasi Kardashianin vuonna 2015 sadan vaikutusvaltaisimman henkilön joukkoon, kun taas *Vogue* on kuvaillut häntä vuonna 2016 "popkulttuuri-ilmiöksi". Kardashian on myös korkeapalkkaisin tositelevisioesiintyjä. Hän tienasi vuonna 2017 45,5 miljoonaa dollaria.

Huhtikuussa 2021 yhdysvaltalainen talouslehti Forbes nosti Kardashianin miljardöörilistalleen miljardin dollarin nettovarallisuudella. Forbesin mukaan Kardashianin nettovarallisuus perustuu hänen omistamiensa KKW Beauty ja SKIMS-brändien, sekä tositelevisio- ja promootiosopimustensa sekä useiden pienempien investointiensa (Disney, Amazon, Netflix ja Adidas) arvoon.

Biografia
---------

### Nuoruus

Kimberly "Kim" Kardashian syntyi 21. lokakuuta 1980 Los Angelesissa, Kaliforniassa. Kimberlyn vanhemmat ovat Kris Jenner ja Robert Kardashian. Hänellä on vanhempi sisar Kourtney Kardashian ja nuorempi sisar Khloé Kardashian, pikkuveli Rob Kardashian sekä kaksi nuorempaa sisarpuolta Kendall Jenner ja Kylie Jenner.

Kimberlyn isä Robert Kardashian tuli aikoinaan tunnetuksi O. J. Simpsonin asianajajana. Vanhemmat erosivat 1991, ja äiti Kris meni uusiin naimisiin olympiavoittaja Bruce Jennerin (nykyisin Caitlyn Jenner) kanssa. Pari kuitenkin erosi vuonna 2015.

Bruce (nyk. Caitlyn) on toiminut Kardashianin sisarusten isäpuolena heidän vanhempiensa erosta lähtien ja Robert-isän kuoleman jälkeen Caitlyn onkin ollut sisarusten ainoa isä. Myös Caitlynin lapset Cassandra Marino, Burt Jenner, Brandon Jenner ja Brody Jenner ovat olleet osa perhettä ja pitävät toisiaan sisaruksina, koska ovat kasvaneet yhdessä.

Krisin ja Caitlynin ero ei ole vaikuttanut Kardashian-Jenner -perheen ja sisarusten keskeisiin väleihin. Perhe pitää silti tiiviisti yhteyttä.

### Ura ja opiskelu

Teini-ikäisenä Kardashian kävi Marymount High Schoolia, joka on roomalaiskatolinen tyttökoulu Los Angelesissa. Kardashian astui julkisuuteen vuonna 2003 ystävystyttyään Paris Hiltonin kanssa. Suurempaa huomiota hän kuitenkin sai vuonna 2007, kun hänen vuonna 2003 kuvattu seksivideonsa silloisen poikaystävän Ray J:n kanssa vuoti julkisuuteen.

Kardashian vuonna 2014.
Vuonna 2006 Kimberly avasi sisarustensa Kourtneyn ja Khloén kanssa muotiliikkeen nimeltä DASH.

Vuonna 2007 Kardashian-Jenner -perheen elämää alettiin seuraamaan tosi-tv -sarjassa Kardashianit, joka poiki myös monta spin-off -sarjaa, joissa perheen jäsenet seikkailevat. Samana vuonna Kimberly myös poseerasi alasti Playboy-lehden kannessa.

Kardashian näytteli vuonna 2008 levitykseen tulleessa *Disaster Movie* -komediaelokuvassa sekä vuonna 2010 elokuvassa Deep in the Valley, jossa hän näytteli Summa Eve -nimistä henkilöä.

Vuonna 2014 Kardashian sai merkittävää mediahuomiota poseeraamalla Paper-lehden kannessa kuvauksella "Break the internet Kim Kardashian". 
Saman vuoden kesäkuussa Kardashian julkaisi videopelin iOS ja Android-laitteille nimeltä *Kim Kardashian: Hollywood*. Seuraavana vuonna Kardashian julkaisi Kimoji-nimisen emojipaketin sovelluskauppoihin. Sovelluksen suosio julkaisuhetkellä oli niin suuri, että hän tienasi minuutissa miljoona dollaria 9000 ihmisen ostaessa sovelluksen joka sekunti.

Kesäkuussa 2017 Kardashian lanseerasi oman KKW Beauty -nimisen kosmetiikkayrityksen. Saman vuoden aikana hän perusti myös KKW Fragrance -nimisen hajuvesibrändin sekä Kids Supply -nimisen lastenvaatemerkin yhdessä aviomiehensä Kanye Westin kanssa. Kaikkien yritysten myyntiluvut ovat olleet huomattavan korkeita Kardashianin hyödyntäessä omaa levikkiään sosiaalisessa mediassa ja omaa henkilökohtaista brändiään.

Kardashian perusti vuonna 2019 muotoiluvaatteisiin ("shapewear") keskittyvän SKIMS yrityksen. Aikakausi lehti Time listasi yrtityksen vuoden 2022 100 vaikutusvaltaisimman yrityksensä listalle.

Yksityiselämä
-------------

Kardashian seurusteli vuosina 1994—1998 T.J. Jacksonin kanssa.

Vuonna 1999 ollessaan vasta 19-vuotias Kardashian karkasi vihille musiikkituottaja Damon Thomasin kanssa. Thomas haki avioeroa vuonna 2003. Ero astui voimaan vuonna 2004.

Hieman ennen eron voimaan astumista Kardashian alkoi seurustella räppäri Ray J:n kanssa. Pariskunta kuvasi kuuluisan seksivideon kotikäyttöönsä, mutta Ray J vuosi videon julkisuuteen, ja Kardashian haastoi videota levittäneen tuotantoyhtiön oikeuteen. Osapuolet sopivat asian, ja Vivid Entertainment maksoi Kardashianille viiden miljoonan dollarin korvauksen.

Erottuaan Ray J:stä Kardashian alkoi vuonna 2006 tapailla näyttelijä Nick Lacheytä. Suhde ei kestänyt kauaa, ja samana vuonna Kardashian seurusteli myös Fonsworth Bentleyn ja Nick Cannonin kanssa. Vuosina 2007—2010 Kardashian seurusteli jalkapalloilija Reggie Bushin kanssa. Reggie oli ensimmäinen Kardashianin miesystävistä, joka esiintyi Kardashianit tositelevisiosarjassa.

Vuonna 2010 erottuaan Bushista Kardashian yhdistettiin useaan mieheen kuten Cristiano Ronaldoon, Miles Austiniin, Shego Deaneen, ja Gabriel Aubryyn. Myöhemmin vuonna 2010 Kardashian alkoi seurustelemaan NBA:ssa pelaavan Kris Humphriesin kanssa. Toukokuussa 2011 pari kihlautui, ja heidät vihittiin saman vuoden elokuussa. 72 päivää avioitumisen jälkeen Kardashian haki eroa miehestään syynä ylitsepääsemättömät riidat. Humphries ei kuitenkaan suostunut eroon heti. Kardashianin ja Humphriesin avioero astui voimaan 7. kesäkuuta 2013.

Kardashian ja Kanye West Met-gaalassa 2019.
Vuoden 2012 huhtikuussa Kardashian alkoi seurustelemaan rap-artisti/tuottaja Kanye Westin kanssa. Pariskunnan ensimmäinen lapsi North West syntyi 15. kesäkuuta 2013. Pariskunta kihlautui Kimin 33-vuotissyntymäpäivänä vuonna 2013. He menivät naimisiin 24. toukokuuta 2014 Fort di Belvederen linnassa Italian Firenzessä. Kim Kardashian otti avioliiton yhteydessä käyttöönsä yhdistelmäsukunimen Kardashian West. Hänen hääpukunsa suunnittelija oli Givenchyn Riccardo Tisci. Kardashianin häämekon arvo oli noin 500 000 Yhdysvaltain dollaria. 

Parin korkea status ja arvostetut urat ovat saaneet aikaan vahvan mediahuomion ja *The New York Times* kuvaili avioliittoa "historiallisena julkisuuden henkilöiden myrskynä". 

Pariskunnan toinen lapsi poika Saint West syntyi 5. joulukuuta 2015. Kim vahvisti vuoden 2017 lokakuussa, että heille syntyy sijaissynnyttäjän avulla hankittu kolmas lapsi vuoden 2018 alussa. Kim ei voi itse kantaa enempää lapsia, koska raskaus olisi hänelle hengenvaarallinen kohtulihaksen sisään kasvaneen istukan (placenta accreta) ja raskausmyrkytyksen vuoksi. Tyttövauva syntyi tammikuussa 2018, hänen nimekseen tuli Chicago West. Neljäs lapsi, poika Psalm West syntyi sijaisynnyttäjän avulla toukokuussa 2019.

Kim joutui aseellisen ryöstön kohteeksi Pariisissa lokakuussa 2016. Ryöstön yhteydessä häneltä vietiin mm. n. 5,5 miljoonan dollarin arvoinen 20 karaatin timanttisormus sekä puhelimia ja koruja. Ryöstösaaliin yhteisarvoksi laskettiin n. 11 miljoonaa dollaria. Tekijät saatiin myöhemmin kiinni ja heidät tuomittiin, mutta sormus oli ehditty jo sulattaa ja myydä eteenpäin. Hän jäi ryöstön jälkeen monen kuukauden pituiselle tauolle sosiaalisesta mediasta toipuakseen kokemuksestaan. Hän palasi sosiaaliseen mediaan 3.1.2017. Ryöstö on vaikuttanut häneen muun muassa siten, että hän ei käytä enää niin näyttäviä ja arvokkaita koruja.

Helmikuussa 2021 uutisoitiin, että Kardashian oli hakenut avioeroa pitkäaikaisesta puolisostaan Kanye Westistä lähes 7 aviovuoden jälkeen.

Filmografia
-----------

### Elokuvat

| Vuosi | Elokuva | Rooli |
| --- | --- | --- |
| 2008 | *Disaster Movie* | Lisa Taylor |
| 2009 | *Deep in the Valley* | Summa Eva |
| 2013 | *Temptation: Confessions of a Marriage Counselor* | Ava |

### Televisiosarjat

| Vuosi | Televisiosarja | Rooli |
| --- | --- | --- |
| 2009 | *C.S.I. New York* | Debbie Fallon |
| 2009 | *Beyond the Break*  | Elle |
| 2012 | *Drop Dead Diva* | Nikki LePree |

### Omana itsenään televisiossa

| Vuosi | Televisiosarja |
| --- | --- |
| 2003–2006 | *Simple Life* |
| 2007–2021 | *Kardashianit* |
| 2008 | *Dancing with the Stars* |
| *Bad Girls Club* |
| 2009 | *Brothers* |
| *Ensisilmäyksellä* |
| 2009–2013 | *Kourtney and Kim Take Miami* |
| 2009 | *Huippumalli haussa* |
| 2010 | *90210* |
| 2011–2012 | *Kourtney and Kim take New York* |
| 2011 | *Khloé & Lamar* |
| 2012 | *Last Man Standing* |
| *30 Rock* |
| *Punk’d* |
| 2014 | *American Dad!* |
| *Tyhjätaskut* |
| *Kourtney and Khloé Take Hamptons* |
| *Celebrities Undercover* |
| 2015 | *I Am Cait* |
| *Dash Dolls* |
| 2016 | *The Hills: That Was Then, This Is Now* |
| 2022- | The Kardashians |

### Musiikkivideot

| Kappale | Artisti | Rooli |
| --- | --- | --- |
| Thnks fr th Mmrs | *Fall Out Boy* | Pete Wentzin rakastettu |
| Bound 2 | *Kanye West* | Kanye Westin rakastettu |

Teoksia
-------

* Kardashian Konfidential (2010)
* Selfish (2015)

Lähteet
-------

1. ↑  Madeline Berg: Kim Kardashian West Is Officially A Billionaire *Forbes*. Viitattu 6.4.2021. (englanniksi)
2. ↑  STEPHEN REX BROWN: Ex-nanny to the Kardashians reveals Kris Jenner's temper and an O.J. Simpson trial kidnap scare *nydailynews.com*.  1.5.2013. Viitattu 8.5.2016.
3. ↑  Austin, Christina: Check Out The Elite Schools Where Celebrities Send Their Kids *businessinsider.com*.  27.9.2012. Viitattu 8.5.2016.
4. ↑  Tiesitkö? Nämä maailmantähdet aloittivat uransa aikuisviihteen parissa – yksi maksoi salatusta menneisyydestä kalliin hinnan *Ilta Sanomat*.  15.6.2020. Viitattu 16.6.2020.
5. ↑  Break the internet Kim Kardashian cover *papermag.com*.
6. ↑  Kim Kardashian kimoji emoji app making 1 million dollars per minute *complex.com*.
7. ↑  Twitter, Instagram, Email, Facebook: Keeping up with the Kardashian empire: A brief guide to the family business *Los Angeles Times*.  3.6.2021. Viitattu 2.4.2022. (englanniksi)
8. ↑  TIME100 Most Influential Companies 2022: SKIMS *Time*.  30.3.2022. Viitattu 11.3.2024. (englanniksi)
9. ↑  Time Inc: Kim Kardashian biography *people.com*.  2.7.2014. Viitattu 8.5.2016.
10. ↑
11. ↑  Fleeman, Mike (June 4, 2013). "Kim Kardashian and Kris Humphries Finalize Divorce". People. Retrieved June 7, 2013.
12. ↑   Shira, Dahvi (June 15, 2013). "Kim Kardashian Is a Mom!". People. Retrieved June 15, 2013.
13. ↑  Kim Kardashian Is Engaged to Kanye West!
14. ↑  Wilkinson, Michael: Kim Kardashian and Kanye West welcome new baby arrival  5.12.2015. The Telegraph. Viitattu ä. (englanniksi)
15. ↑  HUS - Istukka *www.hus.fi*. Viitattu 20.5.2019.
16. ↑  Kim Kardashianilla salattu komplikaatio *www.iltalehti.fi*. Viitattu 20.5.2019.
17. ↑  Mira Sharma: Kim Kardashianilla vaaratilanne poikansa synnytyksessä – "Kivuliain kokemus ikinä" *Ilta-Sanomat*.  8.12.2015. Viitattu 20.5.2019.
18. ↑  Kim Kardashian vahvistaa huhut - haluavat kolmannen lapsen pian *Radio Nova*.  17.8.2017. Viitattu 14.10.2017.
19. ↑
20. ↑  Tositelevisiotähti Kim Kardashian hakee avioeroa räppärimiehestään Kanye Westistä – Kardashian hakee parin neljän lapsen yhteishuoltajuutta  20.2.2021. Yle. Viitattu 12.3.2021.

Aiheesta muualla
----------------

* Kuvia tai muita tiedostoja aiheesta **Kim Kardashian** Wikimedia Commonsissa

* Kim Kardashian Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* IdRef

 |

 |